1. ΑΝΑΓΚ.ΝΟΜΟΣ υπ’αριθ.1827 της 25/29 Μαΐου 1951 (ΦΕΚ Α΄ 153) Περί αναδιοργανώσεως της Κρυπτογραφικής Υπηρεσίας του Β. Υπουργείου Εξωτερικών. Άρθρ.1.-1.Συνιστάται παρά τω Β. επί των Εξωτερικών Υπουργείω τετραμελής Επιτροπή απαρτιζομένη εκ του Γενικού Διευθυντού του Υπουργείου των Εξωτερικών, του εκάστοτε Προϊσταμένου της Διευθύνσεως Προσωπικού, του Προϊσταμένου μιας των εν τω Υπουργείω Πολιτικών Διευθύνσεων και του εκάστοτε Διευθυντού του Γραφείου Υπουργού, εις ην ανατίθεται η αναδιοργάνωσις  της Κρυπτογραφικής Υπηρεσίας κατά τρόπον ανταποκρινόμενον εις τας συγχρόνους ανάγκας. Της Επιτροπής μετέχει, ως Ειδικός Εισηγητής άνευ ψήφου, είς κατώτερος υπάλληλος των Γενικών θέσεων του Υπουργείου, χρέη δε Γραμματέως εκτελεί είς Ακόλουθος ή Γραμματεύς. Τα της αρμοδιότητος και λειτουργίας της Επιτροπής θέλουσιν ειδικώτερον ορισθή Δια Β.Δ/τος. 2.Εις τον προϋπολογισμόν του Υπουργείου των Εξωτερικών αναγράφεται, εφ’ άπαξ διδομένη, ειδική πίστωσις εκ δραχ. 700.000.000 προς αναδιοργάνωσιν της Κρυπτογραφικής Υπηρεσίας, ήτις θα διατίθενται κατά την διαδικασίαν του άρθρ.41 του κωδικοποιημένου Νόμ. 4952/1931, περί οργανώσεως του Β. Υπουργείου Εξωτερικών, άνευ αποδόσεως λογαριασμού κατά την κρίσιν της εν τω ως άνω εδαφίω προβλεπόμενης Επιτροπής. 3.Ετέρα πίστωσις, κατ’ έτος αναγραφομένη εις ειδικόν κεφάλαιον και άρθρον του προϋπολογισμού του Υπουργείου Εξωτερικών, διατίθεται δια την λειτουργίαν της Κρυπτογραφικής Υπηρεσίας, κατά την διαδικασίαν πάντοτε της παρ. 2 του παρόντος άρθρου. Άρθρ.2.-1.Ομοίως εις τον προϋπολογισμόν του Υπουργείου των Εξωτερικών αναγράφεται κατ’ έτος ειδική πίστωσις δια την πρόσληψιν και αντιμισθίαν μέχρις εξ ειδικών κρυπτογράφων της Εξωτερικής Υπηρεσίας του Κράτους, κατά τα ειδικώτερον δια Β.Δ/τος οριζόμενα. Οι ούτω προσλαμβανόμενοι αποτελούσιν ιδίαν κατηγορίαν του κλάδου των υπαλλήλων των ειδικών θέσεων του Υπουργείου των Εξωτερικών, από της αναλήψεως δε των  καθηκόντων των υπέχουσιν απάσας τας υπό των διατάξεων περί καταστάσεως των Δημοσίων υπαλλήλων προβλεπομένας υποχρεώσεις και ευθύνας. 2.Ως δόκιμοι κρυπτογράφοι της Εξωτερικής Υπηρεσίας του Κράτους προσλαμβάνονται επί ετησία συμβάσει άρρενες, Έλληνες την εθνικότητα και το γένος, γνωρίζοντες καλώς μεν την τέχνη της κρυπτογραφήσεως, και αποκρυπτογραφήσεως, την ελληνικήν και αγγλικήν γλώσσαν και την δακτυλογραφίαν, επαρκώς δε την γαλλικήν γλώσσαν, μη υπερβάντες το 35ον έτος της ηλικίας των και επιτυχόντες εν διαγωνισμώ ούτινος αι λεπτομέρειαι ορίζονται υπό του προβλεπομένου εν τη παρ.1 του παρόντος άρθρου Β.Δ/τος. Αλλογενείς, αποκτήσαντες την ελληνικήν ιθαγένειαν Δια πολιτογραφήσεως δεν δύνανται να διορισθούν. 3.Ουδείς διορίζεται εάν δεν έχη εκπληρώσει τας στρατιωτικάς του υποχρεώσεις, και δεν κέκτηται υγιείς κοινωνικάς αντιλήψεις και το προσήκον εις την ιδιότητα του Δημοσίου υπαλλήλου και εις το λειτούργημα όπερ καλείται να ασκήση ήθος. Οι ανωτέρω προσλαμβάνονται κατά την σειράν επιτυχίας αυτών εν τω διαγωνισμώ, προτιμωμένων όμως απολύτως μεταξύ των εχόντων ίσα προσόντα των τυχόν αναπήρων ή εν τιμητική αποστρατεία Αξιωματικών, Υπαξιωματικών ή Οπλιτών, ων όμως το είδος της αναπηρίας δεν παρακωλύει την αρτίαν άσκησιν των ανωτέρω στοιχείων και την ευθύνην Δια την επιλογήν έχει η Επιτροπή του άρθρ. 1 του παρόντος Νόμου. 4.Αι αποδοχαί των επί ετησία συμβάσει προσλαμβανομένων δοκίμων κρυπτογράφων ορίζονται εις δραχ.1.200.000 κατά μήνα. Άρθρ.3.-1.Μετά την ετησίαν επί συμβάσει δοκιμαστικήν υπηρεσίαν και εφ’ όσον ήθελον κριθή ως ικανοί και κατάλληλοι παρά της Επιτροπής της παρ.1 του άρθρ.1 του παρόντος Νόμου, οι εκ των ανωτέρω Δοκίμων Κρυπτογράφων επιθυμούντες δύναται να μονιμοποιηθώσιν υποβαλλόμενοι εις δοκιμασίαν, ήτις αποτελεί τον κύριον σταθμόν  της οριστικής εισόδου των εις την ειδικήν κατηγορίαν του κλάδου των ειδικών υπαλλήλων του  Υπουργείου  των   Εξωτερικών.  ΄Εκ  τούτων   οι  εΣελ. 115 Κρυπτογραφική Υπηρεσία 40.Α.γ.1 πιτυχόντες μονιμοποιούνται κατά σειράν επιτυχίας, των τυχόν μη κριθέντων παρά της Επιτροπής ως ικανών ή καταλλήλων όπως συμμετάσχωσιν εις την δοκιμασίαν μονιμοποιήσεως, είτε μη επιτυχόντων εις αυτήν, απολυομένων άνευ άλλης διατυπώσεως. Η απόλυσις αυτών δύναται να γίνη και προ της παρελεύσεως του δοκιμαστικού έτους κατά την απόλυτον κρίσιν της Επιτροπής καταγγελλομένης της σχετικής συμβάσεως. 2.Ο μηνιαίος βασικός μισθός των μονίμων κρυπτογράφων ορίζεται εις δραχ. 1.500.000 προσαυξάνεται δε καθ’ εκάστην τριετίαν ευδοκίμου πραγματικής υπηρεσίας κατά δραχ. 500.000 και μέχρι 5 κατ’ ανώτατον όριον προσαυξήσεων. 3.Ορίζεται ως ανώτατον όριον ηλικίας το 55ον έτος, μετά την συμπλήρωσιν του οποίου οι μόνιμοι κρυπτογράφοι θα απολύωνται της υπηρεσίας κατά τα γενικώς περί ορίου ηλικίας κρατούντα. 4.Αναλόγως των αναγκών της υπηρεσίας οι μόνιμοι κρυπτογράφοι δύνανται ν’ αποσπώνται εις τας εχούσας την μεγαλυτέραν κρυπτογραφικήν εργασίαν Β. Πρεσβείας κατά την κρίσιν εκάστοτε του Υπουργού κατόπιν προτάσεως του Προϊσταμένου του Γραφείου Υπουργού και μετά σύμφωνον γνώμην της Επιτροπής του άρθρ. 1 παρ. 1 του παρόντος Νόμου. 5.Ο βασικός μισθός των εν τω εξωτερικώ υπηρετούντων μονίμων κρυπτογράφων καταβάλλεται εις συνάλλαγμα επί Νέας Υόρκης, ορίζεται δε δια Β.Δ/τος εκδιδομένου τη προτάσει του επί των Εξωτερικών Υπουργού μετά σύμφωνον γνώμην της Επιτροπής της παρ.1 του άρθρ. 1 του παρόντος Νόμου. Εις τον ως άνω βασικόν μισθόν προστίθενται αι κατά την παρ. 2 του παρόντος άρθρου προσαυξήσεις τρεπόμεναι εις συνάλλαγμα. Άρθρ.4.-Δια Β.Δ/τος, εκδιδομένου προτάσει του Ημετέρου επί των Εξωτερικών Υπουργού, θέλουσι κανονισθή πάσαι αι λεπτομέρειαι της εκτελέσεως του παρόντος, ούτινος η ισχύς άρχεται από της δημοσιεύσεως εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν άμα τη επαναλήψει των εργασιών αυτής.